TUGATILAYOTGAN “O‘ZULGURJISAVDO” AKSIYADORLIK KOMPANIYASINING AKTIVLARINI SAMARALI BOShQARISh ChORA-TADBIRLARI TO‘G‘RISIDA

O‘zbekiston Respublikasi Vazirlar Mahkamasining “O‘zulgurjisavdo” aksiyadorlik kompaniyasini tugatish chora-tadbirlari to‘g‘risida” 2011-yil 9-martdagi 67-son qarorini bajarish maqsadida Vazirlar Mahkamasi qaror qiladi: 
 1. “O‘zulgurjisavdo” AK aksiyadorlarining navbatdan tashqari umumiy yig‘ilishida “Sergeliulgurjisavdo” sho‘ba xo‘jalik jamiyatining mulkiy kompleksini (keyingi o‘rinlarda mulkiy kompleks deb ataladi) tutashib ketgan hudud bilan birgalikda “O‘zulgurjisavdo” AK balansidan O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi balansiga bepul asosda berishga qaror qilinganligi ma’lumot uchun qabul qilinsin.
 2. “O‘zulgurjisavdo” AKning tugatish komissiyasi o‘n kun muddatda mulkiy kompleksni tutashib ketgan hudud bilan birgalikda belgilangan tartibda bersin, O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi esa – o‘z balansiga qabul qilsin.
 3. O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasining “Sergeliulgurjisavdo” sho‘ba xo‘jalik jamiyatini qonun hujjatlariga muvofiq O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi huzuridagi “Imkon” davlat unitar korxonasiga (“Imkon” DUK) aylantirish to‘g‘risidagi taklifiga rozilik berilsin.
 4. O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi bir oy muddatda “Imkon” DUK ro‘yxatdan o‘tkazilishini va tegishli mol-mulk unga tezkor boshqaruvga berilishini ta’minlasin.
 5. O‘zbekiston Respublikasi Hukumatining ilovaga muvofiq ayrim qarorlariga qo‘shimchalar kiritilsin.
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari U.U.Rozuqulov zimmasiga yuklansin. 
 2. Vazirlar Mahkamasining “O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi faoliyatini tashkil etish to‘g‘risida” 2004-yil 9-martdagi 113-son qaroriga (O‘zbekiston Respublikasi QT, 2004-y., 3-son, 26-modda) 3-ilovaning 2-bandiga “Imkon” DUK (Toshkent shahri)” so‘zlari qo‘shilsin.